بۋرىلتوعايدا وسىزامانعى مال شارۋاشىلىعى جەدەل دامۋدا
ساپا ارقىلى مال شارۋاشىلىعىن كوركەيتىپ، مال تابىنىن ساپالاندىرىپ، ونىمدىلىكتى ارتتىرۋ جۋىرداعى جىلداردان بەرى بۋرىلتوعاي اۋدانىنداعىلاردىڭ تابيعات زاڭدىلىعىنا ۇيلەسەتىن دامۋ جولىمەن جۇرۋدەگى ماڭىزدى شاراسى ەسەپتەلەدى. بۋرىلتوعاي اۋدانىنداعىلار شارۋالاردى ۇساق مالدى ءىرى قاراعا اينالدىرۋعا، مال تۇقىمىن اسىلداندىرۋعا شابىتتاندىرىپ، مالشىلاردىڭ ءوندىرىس جانە شارۋاشىلىق جۇرگىزۋ تاسىلىنە بۇرىلىس جاساۋىنا جەتەكشىلىك ەتىپ، مال سانىن ازايتىپ، جەكە شارۋاشىلىقتىڭ ءونىم قۇنىن ارتتىردى. «بۋرىلتوعاي اۋدانىنداعىلار ساحارا مال شارۋاشىلىعىنىڭ ءتۇرىن جاڭالاپ دارەجەسىن ءوسىرۋ جولىمەن ءجۇرىپ، جاڭا داۋىردە ەگىنشىلىك رايوندارىندا شوپان ءانىن شىعانداتتى» دەگەن تاقىرىپتاعى جەلىلەس حابارىمىزدا بۇگىن «ۇساق مالدى ءىرى قاراعا اينالدىرىپ مال تۇقىمىن اسىلداندىرىپ، مال تابىنىن ساپالاندىرىپ ونىمدىلىكتى وسىرۋگە جەبەۋشى بولدى» اتتى حابار تاراتىلادى.


بۋرىلتوعاي اۋدانى كوكاعاش اۋىلى شىبار وي قىستاعىنىڭ مالشىسى دوبان قىستاقتاعى مال تۇقىمىن اسىلداندىرۋدىڭ پايداسىن كورگەن العاشقى توپتاعى ءىرى باقتاشىنىڭ ءبىرى ەسەپتەلەدى. دوباننىڭ ايتۋىنشا ءبىر سيىر باعۋدىڭ ونىمدىلىگى ون قوي باققانمەن بارابار ەكەن، ون سيىر باقسا جۇز قوي باققانمەن تەڭ، ون سيىردى باعۋ ءجۇز قويدى باعۋعا قاراعاندا وڭاي، جەرگىلىكتى سيىرعا قاراعاندا اسىل سيىر باعۋ پايدالى بولادى، دوبان ۇساق مالدى ءىرى قاراعا الماستىرىپ، ءىرى قارانىڭ تۇقىمىن اسىلداندىرىپتى، قازىر دوباندا ءۇش- ءتورت ءتۇرلى اسىل تۇقىمدى سيىر بار ەكەن.


بۋرىلتوعاي اۋدانىنىڭ كوكاعاش اۋىلىندا شينجياڭ قوڭىر سيىرىن باعۋ نەگىز ەتىلەدى، ەگىنشىلىك رايوندارىندا نەگىزىنەن سيممەنتال سيىرى باعىلادى، تۇتاس اۋىل، تۇتاس قىستاق بويىنشا ىلگەرىلەتۋ ۇلگىسى بويىنشا 2020- جىلعا دەيىن توڭازىتىلعان سپەرمامەن ۇرىقتاندىرۋ تەحنيكاسىنىڭ جالپىلاسۋ مولشەرىن ەگىنشىلىك رايوندارىندا %95 كە، مال شارۋاشىلىعى رايوندارىندا %45 كە جەتكىزۋ جوسپارلاندى. شارۋالاردىڭ ۇساق مالدى ءىرى قاراعا الماستىرۋىنا جەتەكشىلىك ەتۋ سەكىلدى شارالار ارقىلى 2020- جىلعا دەيىن وسىمگە قالدىرىلعان سيىر سانىن 20 مىڭ باسقا جەتكىزۋ، اسىل تۇقىمدى سيىر سانىن 1500 باسقا جەتكىزۋ جوسپارلاندى. سونىمەن قاتار مال شارۋاشىلىعىنىڭ قۇرىلىمىن ۇيلەسىمدى رەتتەپ، ۇساق مالدى ءىرى قاراعا الماستىرۋ قىزمەتىنىڭ اياق- الىسىن تەزدەتىپ، ساپالى سويىس قويى ەنگىزىلەدى، قىسقى ءتول الۋعا ۇشتاستىرىپ، ءتورت ماۋسىمدادا مالدى بازارعا سالۋ جانە ەكى جىلدا ءۇش رەت ءتول الۋ نىساناسى ورىندالادى، بيىل 8 تۇياق سۋففولك قويىن ەنگىزۋ جوسپارلاندى، 2020- جىلى اسىل تۇقىمدى قوي سانىن 100 تۇياققا جەتكىزۋ ءۇشىن قۇلشىنۋ، مالشىلاردىڭ ەگىن- مال شارۋاشىلىعىن ۇشتاستىرا دامىتۋ سىندى باقتاشىلىق ۇلگىسىن قولدانۋىنا باستاماشىلدىق ەتۋ كوزدەلدى.


بۋرىلتوعاي اۋدانى كوكاعاش اۋىلدىق پارتكومنىڭ ورىنباسار شۋجيى، اۋىل باستىعى ۋاڭ يلين: اۋداندىق پارتكوم مەن ۇكىمەت العا قويعان سيىر تۇقىمىن اسىلداندىرۋ، باعىمشىلىقتى نىق قاداممەن دامىتۋ، تۇيەنى كوبەيتۋ سىندى تۇلعالىق دامۋ وي جەلىسى بويىنشا مالشىلاردىڭ قىسقى ءتول الۋىنا، مالدى قولدا باعۋىنا جانە مال تۇقىمىن اسىلداندىرۋىنا بەلسەنە جەتەكشىلىك ەتەمىز، مالدى قورادا باعۋ ۇلگىسىن قولدانىپ، ەگىنشىلىك ارقىلى مال شارۋاشىلىعىنىڭ دامۋىن جەبەپ، مال شارۋاشىلىعى ارقىلى ەگىنشىلىكتى دامىتۋعا تۇرتكى بولامىز، قازىر شارۋالاردىڭ باقتاشىلىقپەن شۇعىلدانۋ بەلسەندىلىگى كۇشتى بولۋدا، ءداستۇرلى مال باعۋ ءتاسىلى جايىلىمدى ويراندايدى، باقتاشىلىقتىڭ وزىندىك قۇنى دا جوعارى بولادى، بىرنەشە جىلدان بەرى مالدى قولدا باعۋ ارقىلى شارۋالاردىڭ مال ازىعى داقىلدارىن ەگۋمەن بىرگە كىرىسى دە ارتىپ، جايىلىم شۇرايلانىپ، اۋىل- قىستاق اناعۇرلىم كورىكتەنىپ، ديقانداردىڭ كىرىسى ارتا ءتۇستى.